《偶感 其一》
清代·万邦荣

葛藟长南山，菰蒲生深陂。托处既异地，彼此焉得知。

衣裘偏苦寒，菇甘偏苦饥。谁念农家老，露肘复断炊。

人心沧海深，水注无满时。大化原浩浩，何事亦参差。

作者简介：（?—1739）河南襄城人，字仁伯，号西田。康熙五十九年举人。博学能文，尤长于诗。雍正间授明史馆纂修，乾隆间官山东莘县知县。有《红崖草堂诗集》等。